কিন্তু স্ট্রোপ্টোকক্কাস নিউমোনিয়ার মোটা আস্তরণের বর্ম পড়া প্রকরণগুলো শ্বেতরক্তকণিকার কাছে অভেদ্য। তাই এই প্রকরণটি জায়গা ছেড়ে দেয় না। এই বর্ম বেশ খরুচে – এগুলো তৈরির জন্য প্রচুর শক্তির প্রয়োজন হয়। ফলে এ ব্যক্টেরিয়ার হালকা ও কম শক্তি ব্যয়ে আবরণ তৈরি করা প্রকরণগুলোর সাথে মোটা আস্তরণের প্রকরণ প্রতিযোগিতায় পেড়ে উঠতে পারে না। সংখ্যা বাড়ানোর প্রতিযোগীতায় মোটা আস্তরণের স্ট্রেইনগুলো হেরে যায়। কিন্তু হিমোফিলাস ইনফ্লুয়েঞ্জা কর্তৃক পরিচালিত রোগপ্রতিরোধ-বাহিনীর বিরুদ্ধে একটা মোটা আস্তরণ আকষ্মিক ভাবে লাভজনক হয়ে দাঁড়ায়। কাকতালীয়ভাবে এরকম মোটা আস্তরণ এই প্রকরণকে শ্বাসতন্ত্রের গভীর অংশে আক্রমণ করতে দক্ষতর করে তোলে। ফলে তা ভয়াবহ রোগের কারণ হয়ে দাঁড়ায়। প্রতিযোগীর কাছ থেকে নিজেকে আত্মরক্ষা করতে গিয়ে স্ট্রেপ্টোকক্কাস নিউমোনিয়া অসাবধানতাবশত নিজেই ঘাতকে পরিণত হয়।